### **Ministru kabineta rīkojuma projekta**

**„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””**

 sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2010. gada 31. maija rīkojumā Nr. 297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā” (turpmāk – Rīkojums) tiek pievienota atdalīta valstij piekritīga zemes vienība (Daugavpils novadā), paredzot to reģistrēt zemesgrāmatā uz valsts vārda Zemkopības ministrijas personā un attiecīgi aktualizēta atlikušās atdalītās zemes vienības platība.Ministru kabineta rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Meža likuma 44.panta trešā daļa un likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem**Rīkojuma 12.pielikuma “Zemes vienības, kuras nododamas valsts akciju sabiedrības “Privatizācijas aģentūra” valdījumā nostiprināšanai zemesgrāmatā un tālākai privatizācijai” 9.punktā iekļauta zemes vienība Daugavpils novadā ar kadastra apzīmējumu 44680090239 2,4300 ha platībā (turpmāk – Zemesgabals).Uz Zemesgabala atradās akciju sabiedrībai “Latvijas Gāze” (reģistrācijas Nr.40003000642, turpmāk – Persona) piederošas būves ar kadastra apzīmējumu 44680090239004 un ar kadastra apzīmējumu 44680090239005 (turpmāk kopā – Būves). Persona 2006.gada 23.augustā iesniedza sabiedrībai ar ierobežotu atbildību “Publisko aktīvu pārvaldītājs Possessor” (iepriekšējais nosaukums – valsts akciju sabiedrība “Privatizācijas aģentūra”, turpmāk – Possessor) ierosinājumu par zemesgabala, uz kura atrodas Būves, privatizāciju. Minētais ierosinājums reģistrēts Possessor privatizācijas ierosinājumu reģistrā ar Nr.2.781.Būves bija privatizētās valsts akciju sabiedrības “Latvijas gāze”, kura nodota privatizācijai ar Ministru kabineta 1995.gada 2.augusta rīkojumu Nr.444 “Par valsts akciju sabiedrības “Latvijas gāze” privatizāciju”, mantas sastāvā.  Ar Ministru kabineta 1998.gada 21.oktobra rīkojumu Nr.507 “Par zemesgabalu nodošanu privatizācijai” privatizācijai tika nodoti valsts un pašvaldību īpašumā esošie un valstij piekrītošie zemesgabali, uz kuriem atrodas īpašuma objekti, kas nodoti privatizācijai saskaņā ar šī rīkojuma pielikumā minētajiem Ministru Padomes lēmumiem un Ministru kabineta rīkojumiem, tajā skaitā ar Ministru kabineta 1995.gada 2.augusta rīkojumu Nr.444.Ievērojot minēto, Daugavpils novada dome 2011.gada 24.martā pieņēma lēmumu Nr.481 (Nr.7, 52.&) “Par zemes vienības “Gāzes regulēšanas stacija” ar kadastra apzīmējumu 4468 009 0239 sadalīšanu”. Pamatojoties uz šo lēmumu, no Zemesgabala tika atdalīta privatizējamā daļa, kas saistīta ar Personai piederošajām Būvēm, saglabājot tai zemes vienības kadastra apzīmējumu 44680090239, un privatizēta Personai. Vēl lēmumā tika minēts, ka zemes vienību platības var tikt precizētas pēc kadastrālās uzmērīšanas. Ņemot vērā minēto, lēmumā atdalītajai zemes vienībai (kadastra apzīmējums 4468 009 0239) 0,4 ha platības vietā šobrīd Līksnas pagasta zemesgrāmatas nodalījumā Nr.100000523356 šīs zemes vienības platība ir 0,3687 ha.Atlikušajai neapbūvētajai Zemesgabala daļai 2,03 ha platībā piešķirts kadastra apzīmējums 44680090096, kadastra Nr.44680090098 un nosaukums “Gāzes regulēšanas stacija 1” Līksnas pagastā, Daugavpils novadā (turpmāk – Zemes vienība). Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem uz tās ir mežs 2,00 ha platībā un kā Zemes vienības tiesiskais valdītājs norādīta Possessor. Zemes vienība zemesgrāmatā nav ierakstīta.Saskaņā ar Meža likuma 44.panta trešo daļu valsts meža zeme pastāvīgā lietošanā netiek piešķirta un nav atsavināma vai privatizējama, izņemot apbūvētu meža zemi šā likuma 44.panta ceturtās daļas 3.punktā noteiktajos gadījumos, kas nav attiecināmi uz Zemes vienību. Ņemot vērā minēto, Zemes vienība nav privatizējama.Ar Ministru kabineta 2019.gada 26.novembra noteikumu Nr.557 “Noteikumi par valsts īpašumu privatizāciju veicošās institūcijas pārvaldes uzdevumu deleģēšanu” 2.punktu Possessor ir deleģēts valsts pārvaldes uzdevums – valsts vārdā organizēt un veikt valsts īpašumu privatizāciju.Atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtajai daļai valstij piederošā vai piekrītošā meža zeme tiek ierakstīta zemesgrāmatā uz valsts vārda Zemkopības ministrijas personā.Zemes vienība robežojas ar zemes vienību ar kadastra apzīmējumu 44680090193, kas ietilpst nekustamā īpašuma “Valsts mežs” Līksnas pagastā, Daugavpils novadā (nekustamā īpašuma kadastra Nr.44680100130), sastāvā. Nekustamais īpašums ierakstīts Līksnas pagasta zemesgrāmatas nodalījumā Nr.100000561967 uz Latvijas valsts vārda Zemkopības ministrijas personā, NĪVKIS kā šī īpašuma lietotājs norādīta akciju sabiedrība “Latvijas valsts meži”.Ņemot vērā, ka Zemes vienības privatizācija nav iespējama un tās pārvaldīšana nav saistīta ar Possessor deleģēto valsts pārvaldes uzdevumu, Possessor 2020.gada 18.decembra vēstulē Nr.1.17/9418 lūdza Zemkopības ministriju izvērtēt un informēt, vai Zemes vienība atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” normām ir ierakstāma zemesgrāmatā uz Latvijas valsts vārda Zemkopības ministrijas personā.2021.gada 4.februārī Possessor saņemta Zemkopības ministrijas vēstule Nr.3.4-11e/257/2021, kurā norādīts, ka tā uzskata par lietderīgu valsts meža īpašuma pārvaldīšanas un apsaimniekošanas funkcijas nodrošināšanai pārņemt Zemes vienību Zemkopības ministrijas valdījumā un akciju sabiedrības “Latvijas valsts meži” pārvaldīšanā un atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta ceturtajai daļai ierakstīt to zemesgrāmatā uz valsts vārda Zemkopības ministrijas personā. Līdz ar to Zemkopības ministrija aicina Possessor sagatavot grozījumus Rīkojumā, papildinot tā 8.pielikumu ar Zemes vienību.Ievērojot minēto, Possessor ir sagatavojusi attiecīgus grozījumus Rīkojumā, kuri paredz iekļaut Zemes vienību 2,03 ha platībā Rīkojuma 8.pielikumā “Zemes vienības, kuras saglabājamas valsts īpašumā un nododamas Zemkopības ministrijas valdījumā”, savukārt Rīkojuma 12.pielikuma “Zemes vienības, kuras nododamas valsts akciju sabiedrības “Privatizācijas aģentūra” valdījumā nostiprināšanai zemesgrāmatā un tālākai privatizācijai” 9.punktā zemes vienībai ar kadastra apzīmējumu 44680090239 norādīto platību 2,4300 ha labot uz 0,3687 ha. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Zemkopības ministrija un Possessor. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par valstij piekrītošas zemes ierakstīšanu zemesgrāmatā uz Latvijas valsts vārda Zemkopības ministrijas personā, pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta ceturto daļu. Līdz ar to šis jautājums neparedz ieviest tiesiskā regulējuma izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Possessor. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Possessor veiks savas funkcijas, kas noteiktas normatīvajos aktos.Saistībā ar Ministru kabineta rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Ministru kabineta rīkojuma projekta izpilde neietekmē iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs J. Vitenbergs**

**Vīza:**

**Valsts sekretārs E. Valantis**

Kivliņa 67021444

Iveta.Kivliņa@possessor.gov.lv

Reitere 67013021

Vita.Reitere@em.gov.lv